SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Soňa Voláková, Ing.	
Znalosť cudzích jazykov:	Anglický	

2.	Zahraničná pracovná cesta

Štát / mesto:	Belgicko/Brusel	
Názov a adresa 
prijímajúcej organizácie:	Eurodesk Brussels Link
Scotland House
Rond-Point Schuman 6
B-1040 Brussels	
Účel cesty:	Stretnutie siete EURODESK – Network meeting & Extraordinary assembly	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
25.03.2015	Príchod	
26.03.2015	13:30 - 14:00 Registrácia
14:00 – 14:10 Otvorenie a privítanie (Reinhard Schwalbach – prezident Eurodesku)
Úvodný príhovor (zástupcovia European Brussels Link); 
14:10 – 15:00 Zoznamovacie aktivity, praktické informácie
15:00 - 15:15 Prezentácia: „Obhajovanie vzdelávacích mobilít“, Marianna Georgallis, European Youth Forum
15:15 - 15:30 Prezentácia: „Konvent o European Youth Work“, Koen Lambert, European Youth Work Convention Steering Group
15:30 - 15:45 prezentácia: „Predstavenie novej webovej stránky Euresu DROP’PIN“ Henric Stjernquist a Pascale Woodruff, riaditeľ pre zamestnanosť, sociálne záležitosti a začlenenie, mobilitu a zamestnanosť 
15:45 - 16:00 Otázky a odpovede
16:00 - 16:15 Prestávka
16:15 - 16:30 Prednáška na tému „Eurodesk oslovuje všetkých mladých ľudí“, Antonio Silva Mendes, riaditeľ pre mládež a šport, vzdelávanie a kultúru
16:30 - 17:00 Prezentácia výsledkov za rok 2014 a plán na rok 2015 za Európsky portál pre mládež a Európsky týždeň pre mládež, Graeme Robertson
17:00 - 17:30 Otázky a odpovede
17:30 - 19:30 Recepcia pri príležitosti 25.výročia Eurodesku a spustenia Last Minute Offers
20:00 večera v Old Oak Irish pub	
27.03.2015	9:15 – 10:00 Novinky EBL – Last Minute Offers, eurodesk.eu, kvalifikačný tréning, databázy
10:00 - 11:00 Posúdenie kvality - otázky a odpovede
11:00 - 11:30 Prestávka
11:30 - 13:00 Workshopy na témy:
Aký druh Eurodesku si ty?
Nové služby v programovej databáze
Lastminute.eurodesk.eu
13:00 - 14:00 Obed
14:00 - 15:30 00 Workshopy na témy:
2016 – rok expanzie - rozširovanie siete multiplikátorov
Kampaň „Time to move“
European Youth Portal - revízia navigácie pre zlepšenie dostupnosti informácií
15:30 - 16:00 Prestávka
16:00 - 17:30 Vystúpenia vybraných národných partnerov Eurodesku s príkladmi dobrej praxe
19:00 Večera v Chez Léon	
28.03.2015	9:30 – 11:30 Prezentácia výstupov z doobedňajších a poobedných workshopov
11:30 – 12:00 prestávka
12:00 – 13:00 Mimoriadne valné zhromaždenie siete Eurodesk 
•	Otvorenie a prijatie agendy
•	Schválenie zápisnice z Prahy, Česká republika 2014 
•	Členské záležitosti
•	Prezentácia rozpočtu 2014 a hlasovanie
•	Uzatvorenie  zasadnutia
13:00 - 14:00 Obed
15:30 – 17:30 Prehliadka Bruselu organizovaná Eurodeskom v Bruseli
17:30 – 19:15 Voľný program
19:30 – 22:00 Záverečná večera v Le Mont Liban	
29.03.2015	Odchod	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
26.03.2015	Na úvod stretnutia prezident Eurodesku Reinhard Schwalbach  privítal zástupcov siete Eurodesk z 34 krajín a predstavil históriu Eurodesku, ktorý oslavuje 25.výročie, základné ciele a očakávania od stretnutia. 

Úvodné slová zazneli od zástupcov European Brussels Link a Scotland Europa. Nasledovali praktické informácie ohľadom nášho pobytu, programu a zoznamovacia aktivita.

Riaditeľ pobočky EBL odprezentoval novú webstránku Eurodesku, ktorá pozostáva z mapy Európy, na ktorej sú zobrazení všetci multiplikátori siete Eurodesk a ktorá obsahuje prelinky na články z Európskeho portálu pre mládež a ďalšieho nového nástroja siete – Last minute offers, ktorý bol oficiálne spustený počas stretnutia dňa 28.03.2015.

Marianna Georgaliss z European Youth Forum poskytla základné ciele EYF, zdôraznila význam mobility mladých ľudí a základné bariéry mobility: nedostatočné informácie, poplatky za víza, príliš veľa dokumentácie, dlhá čakacia lehota. Cieľom EYF je urobiť tento proces transparentnejší a zjednodušiť proces získavania víz. Následne vystúpil Koen Lambert – člen konventu „European Youth work“. Prezentoval základné informácie konventu, ktorý sa uskutoční po 5 rokoch v Bruseli v dňoch 27.-30.apríla 2015. Zdôraznil význam konventu a potrebu jeho propagácie nie len pred, ale taktiež po jeho skončení a podpísaní deklarácie prostredníctvom siete Eurodesk. Henric Stjernquist a Pascale Woodruff (GR pre zamestnanosť, sociálne záležitosti a začlenenie, mobilitu a zamestnanosť) predstavili nový projekt Euresu DROP’PIN@ EURES – miesto na zdieľanie príležitostí pre mladých ľudí z EÚ. Ide o interaktívnu webovú platformu, ktorá mobilizuje súkromné iniciatívy poskytujúce príležitosti pre mladých ľudí. Cieľom je napomôcť k zvýšeniu zamestnanosti mladých ľudí prostredníctvom získania potrebných skúseností a sebadôvery. 

Po prestávke vystúpil Antonio Silva Mendes, riaditeľ pre mládež a šport, vzdelávanie a kultúru. Cieľom prednášky „Eurodesk oslovuje všetkých mladých ľudí“ bolo nájsť prepojenie medzi športom a inklúziou, čo bude následne viesť k zvýšeniu zamestnanosti.

Graeme Robertson z Európskej komisie predstavil priority na rok 2015 voči Eurodesku a základné piliere štruktúrovaného dialógu: inšpirovať, zapojiť, informovať, odrážať, podporiť. Stále ostáva ako priorita riešenie nezamestnanosti mládeže, posilnenie postavenia mládeže, rozvoj dobrovoľníctva a medzi sektorová spolupráca.

2015 je rokom vydania správy o mládeži na celoeurópskej úrovni. Zároveň prebehne priebežné hodnotenie stratégii voči mládeži. 

Komisia označila EDS ako hlavný nástroj mobility mládeže a vyzvala k jeho propagácii. Nová databáza organizácií EDS by mala byť funkčná už v decembri 2015. 

Štruktúrovaný dialóg bude pokračovať tak, ako je naplánovaný a je nutná jeho propagácia a spolupráca s pracovnou skupinou zodpovednou za implementáciu. 

Téma tohtoročného  Youthweeku je: „Posilnenie postavenia mladých ľudí na účasti v občianskej spoločnosti a v zamestnaní.“ Youthweek bude prebiehať od 27.apríla do 10.mája 2015.

Nasledovala slávnostná recepcia pri príležitosti 25.výročia Eurodesku a spustenia novej platformy Last Minute Offers.
	
27.03.2015	Na úvod predstavil riaditeľ medzinárodnej kancelárie Eurodesku v Bruseli Fabrice Gonet priority na nasledujúceho obdobie. Zosumarizoval tri hlavné témy odprezentované v predchádzajúci deň: European Youth Forum, European Youth Convention a DROP’PIN@ EURES a zdôraznil hlavné zmeny, ktoré nastali v nástrojoch Eurodesku – spustenie novej stránky Eurodesku a Last Minute Offers.

Nasledovalo hodnotenie kvality za minulý rok. Giovanny Macciony – člen Eurodesku v Taliansku prezentoval výsledky on-line dotazníkového prieskumu hodnotenia kvality, ktorého sa zúčastnilo 364 multiplikátorov zo 17 krajín. Predmetom hodnotenia bolo 25 kritérií, pričom ako najdôležitejšie, ktorým je potrebné venovať zvýšenú pozornosť, sa prejavili potreba užšej spolupráce medzi multiplikátormi na národnej úrovni a koordinácia aktivít.

Po prestávke som sa zúčastnila workshopu o novej stránke Last Minute offers, v rámci ktorého sme diskutovali o možnosti propagácie stránky a napĺňania jej obsahu. Stránka Last Minute Offers je bezplatná európska databáza vytvorená za účelom propagácie medzinárodných vzdelávacích mobilít pre mladých ľudí priamo v ich jazyku. LMO je databáza postavená na systéme vysielajúcich organizácií poskytujúca bezpečné prostredie pre mladých ľudí, ktorí sa chcú zapojiť do medzinárodných projektov. Národní koordinátori Eurodesku kontrolujú a schvaľujú všetky predložené ponuky pred ich publikovaním na stránke. Na stránke sú  propagované (spolu-)financované ponuky poskytujúce neformálne vzdelávacie mobility.

Po obede sme sa venovali ďalšej časti workshopov. Zúčastnila som sa workshopu „Time to move“, ktorej hlavnou témou je mobilita mladých ľudí. Cieľom kampane je zviditeľniť aktivity Eurodesku a poskytnúť mladým ľuďom informácie o mobilite, európskej dobrovoľníckej službe, workcampoch, či iných formách mobility. Hlavným výstupom workshopu bolo vypracovanie modelu kampane Time to move na tento rok – časový harmonogram, cieľ, formy kampane a jej propagácie a navrhnutie spolupráce s multiplikátormi.

Na záver dňa bol poskytnutý účastníkom stretnutia priestor na prezentáciu príkladov dobrej praxe z ich krajín v rozsahu max. 7 minút. Prezentácie mohli byť podložené videami, fotografiami, powerpointovými prezentáciami alebo ľubovoľnou formou. Najčastejšie išlo o príklady dobrých projektov z rôznych eventov. 
	
28.03.2015	V doobedňajších hodinách boli odprezentované výstupy z workshopov z predošlého dňa. Išlo o prezentáciu modelu štruktúry siete Eurodesk na národnej úrovni, nových služieb programovej databázy a stránky Last Minute Offers. Predstavený bol aj model kampane Time to Move, revidovaná stránky European Youth Portal a možnosti rozširovania siete multiplikátorov.

Po prestávke nasledovalo mimoriadne valné zhromaždenie Eurodesku, počas ktorého bola predstavená agenda a rozpočet Eurodesku za rok 2014. Zástupcovia z prítomných krajín mali možnosť podať námietky alebo hlasovať za nového člena Eurodesku, ktorým sa stalo Macedónsko. 

Najbližšie stretnutie koordinátorov Eurodesku sa uskutoční posledný októbrový týždeň  v Španielsku, konkrétny termín bude upresnený neskôr. Popoludní nasledovala organizovaná prehliadka mesta a stretnutie bolo oficiálne ukončené spoločnou večerou v libanonskej reštaurácii Le Mont Liban.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Počas stretnutia bol predstavený nový projekt Eurodesku - portál Last Minute Offer www.lastminute.eurodesk.eu, ktorý bol oficiálne spustený dňa 28.03.2015. Zároveň bola odprezentovaná renovovaná stránka Eurodesku. Všetky relevantné informácie z medzinárodného stretnutia budú odkomunikované slovenským multiplikátorom na národnom školení, ktoré bude zorganizované v máji 2015. Bude zároveň pokračovať komunikácia so ZIPCeM-om ohľadom štruktúrovaného dialógu a jeho implementácii na Slovensku. Všetky relevantné informácie ohľadom Youthweeku a tie súvisiace s chodom Eurodesku na Slovensku budú odkomunikované s vedúcou oddelenia vzťahov s verejnosťou Veronikou Rozputinskou.	
6.	Prehľad prinesenej dokumentácie a miesto jej uloženia 

Prinesená dokumentácia je uložená u projektového manažéra Eurodesku. 
X:\Public\ERASMUS+\Eurodesk\_Interantional Activities\2015\2015_03_26-29 Network meeting Brussel\2015_25_03_ZPC_SVL_BE	
7.	Osobitne vyhodnotený očakávaný prínos ZPC 

Služobná cesta mala osobitný význam vzhľadom na fakt, že pôsobím na pozícii projektového manažéra Eurodesku od začiatku februára a poskytla mi okrem iného všeobecný prehľad o činnostiach a fungovaní Eurodesku. Pracovná cesta bola dôležitá taktiež pre aktuálne informácie o súčasnom stave a ďalšom postupe práce na projekte Eurodesk a Európsky portál pre mládež, spustení nového projektu Last Minute Offers a spôsoboch jeho propagácie medzi mladými ľuďmi.	
8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude verejne dostupná v priečinku Eurodesku, bude zaslaná na príslušné oddelenie MŠVVaŠ SR a zverejnená na internete. Správa bude podaná a prekonzultovaná s riaditeľkou národnej agentúry Erasmus+ p. Marcelou Hajtmánkovou. Budú prijaté príslušné opatrenia pre implementáciu povinných a dobrovoľných úloh Eurodesku pre nasledovné obdobie. Eurodesk posunie dôležité informácie svojim pobočkám a multiplikátorom do regiónov na najbližšom stretnutí multiplikátorov.	

Súhlasím so zverejnením tejto správy na internete

Dátum:	08.03.2015	
Správu vypracoval
(meno a priezvisko, podpis):	Soňa Voláková	
Správu schválil
(meno a priezvisko, podpis):